open-index/open-wikipedia-markdown huggingface dataset:
Dmitrij Poljanskij

:*For triatleten, se [[Dmitrij Poljanskij (triatlet)]]*

**Dmitrij Stepanovitsj Poljanskij** (født 7. november 1917 i Luhansk,  Ukraina, død 2001) var en fremtredende sovjetisk politiker.

Poljanskij ble født i en bondehytte i Luhansk, Ukraina på samme dag som utbruddet av den russiske revolusjon. I årene 1924&ndash;1931 var han elev ved grunnskolen i Slavyanoserbsk.

I 1930 ble han medlem av *Ungkommunistenes Liga*, og i 1932 begynte han å arbeide på et statlig kollektivbruk. Poljanskij fullførte sin utdannelse ved Landbruksinstituttet i Kharkov i 1939, og arbeidet i årene 1939&ndash;1940 i den regionale partikomitéen i Kharkov som formann av departementet for unge bønder.

I 1940 sluttet Poljanskij seg til Den røde armé. Samme år ble han elev ved skolen til den sentrale partiorganisasjonen, og fikk sin avgangseksamen i 1942.

Poljanskij steg raskt i gradene innenfor det kommunistiske partiets administrative rekker. I årene 1942&ndash;1945 var han førstesekretær av komitéen for en lokalavdeling av kommunistpartiet i Novosibirsk, i Altaj-territoriet. I årene 1945&ndash;1949 arbeidet han innenfor kommunistpartiets Personell-departement, og var inspektør av Sentralkomitéen. Mellom 1949 og 1952 var han andresekretær for partiets regionale komité på Krim, og i perioden 1952&ndash;1953 var han formann av kommunistpartiets Utøvende komité for regionen Krim.

Etter Josef Stalins bortgang, ble han i 1953 utnevnt til førstesekretær av partikomitéen på Krim. Denne stillingen hadde han frem til 1955, da han ble førstesekretær for kommunistpartiet i Orenburg frem til 1957. 

Fra februar 1957 til april 1958 var Poljanskij kommunistpartiets førstesekretær i Krasnodar.

I 1954 ble Poljanskij det yngste medlem av det Sovjetiske Presidium. Der var han medlem frem til 1979.

I 1958 erstattet han Frol Kozlov som statsminister av  («formann av ministerrådet») i Den russiske sovjetiske føderative sosialistrepublikk, et embede han besatt frem til 1962. I 1960 besøkte han USA som lederen for en sovjetisk delegasjon.

I perioden 1962&ndash;1965 var Poljanskij visestatsminister av Sovjetunionen, og i perioden 1965&ndash;1973 første visestatsminister av Sovjetunionen.
Mellom 1966 og 1976 var Poljanskij medlem av Politbyrået i Sovjetunionen. I perioden 1973&ndash;1976 var han Sovjetunionens landbruksminister.

Grunnet en  intern strid i kommunistpartiet, hvor han kom i konflikt med Leonid Bresjnev, mistet han imidlertid sin posisjon i Politbyrået i 1976.

I perioden 1976&ndash;1982 var han Sovjetisk ambassadør i Japan. Etter Leonid Bresjnevs død, var han Sovjetisk ambassadør i Norge fra 1982 til 1987.

Dmitrij Poljanskij ble fire ganger tildelt Lenin-ordenen.

## Referanser
Flommen i Kina 2008

**Flommen i Kina 2008** begynte den 26. mai 2008 med kraftig regn, jordras og flom som påvirket Sør-Kina og medførte at mer enn 200 mennesker døde eller ble savnet per 15. juni.  

Første runde med flommer påvirket tolv provinser i Sør-Kina og drepte 93 mennesker per 30. mai. En ny runde med flommer begynte den 6. juni over ni provinser i Sør-Kina og drepte 55 mennesker, 7 savnet og tvang 1.3 millioner å evakuere per 14. juni Kinas National Meteorologiske Senter har sagt at kraftig regn ville fortsette og at nedbør i provinsene Guizhou, Sichuan og Yunnan ville bli 30 til 70 prosent større enn i samme periode året før.

## Referanser


## Eksterne lenker
* China View
* BBC News
* Reuters
*  Flommer i Sør-Kina 2008, Sina.com
Des Moines (elv)

**Des Moines River** er en ca. 845 km lang bielv til Mississippielven. Den har sine kilder i sødre Minnesota, dels Lake Shatek, dels Okamanpeedan Lake. De to grenene går sammen ca. 8 km sør for byen Humboldt i delstaten Iowa. Des Moines River, som er den lengste elven i Iowa, flyter bl.a. igjennom byen Des Moines på sin vei mot Mississippielven. 

Viktige bielver er Boone River og Raccoon River. Vassdragets nedbørfelt er på 38.340 km².

Byen Des Moines har fått sitt navn etter elven. Navnet er en forvrengning av Miami-Illinoisspråkets *moingona*, som betegner de i området for vanlige gravhaugene ("burial mounds").

## Flommer
Den 19. mai 1944 hadde Riverview Park akkurat åpnet for sesongen. Ved daggry den 23. mai begynte elvebredden å kollapse. Åpningen i elvebredden vokste raskt til nesten 30 meter og elvevannet dekket snart hele parken og området omkring. 

Great Flood of 1993 tvang elven og bielven Raccoon evakuering av mye av byen Des Moines og nærliggende steder.

Den 13. juni 2008 gikk det ut varsel om frivillig evakuering og flere tusen mennesker forlot hjemmene sine.

## Referanser
Victor Brandt

**Victor Carl Johannes Brandt** (født 1983) er en svensk bassist i bandene Totalt Jävla Mörker, Cemetery Skyline og Witchery.

Brandt har også vært medlem av Dominion, Firespawn, Necrocide, Entombed, Entombed A.D., Akani og Aeon. Som livemusiker har han spilt med Satyricon (2008–2009), Dimmu Borgir, Djerv, Hamferð, The Haunted og Six Feet Under.

## Biografi
I ung alder ble han hovedsakelig inspirert av piano- og jazzmusikk. Da han var 11 år «oppdaget» han rockemusikk og lærte seg å spille gitar og bass. Han sto på scenen for første gang som 12-åring.

Brandt jobber som musikkinstruktør i hjembyen Gävle i Sverige, i tillegg til virket som bassist, låtskriver og komponist.

## Diskografi

### Med Totalt Jävla Mörker

#### Album
**Människans Ringa Värde* (Distortion Records, 2004) 
**Totalt Jävla Mörker* (Regain Records, 2006) 
**Söndra & Härska* (Regain Records, 2009)

#### Singler

* *Totalt Jävla Mörker/Human Waste –* Split dobbel-7" med Human Waste (2006)

#### DVD

**Total Jävla Mörker* (2007)

### Med Dominion

**Born God and Aware* (Unique Leader Records, 2006) 

### Med [[Satyricon (band)|Satyricon]]

**My Skin Is Cold* EP (2008)
**The Age of Nero* (2008)

### Med [[Entombed]]

* *When In Sodom Revisited* (What Happened To The Reason For Screaming Records, 2012)
* *Amok* (Ninetone Records, 2012)

### Med [[Entombed A.D.]]

* *Bedlam Attack*, promo (Century Media, 2014)
* *Back To The Front* (Century Media, 2014)
* *Voïvod / Entombed A.D. – Fall / Gospel Of The Horns*, split-EP (Century Media, 2016)
* *Dead Dawn* (Century Media, 2016)

### Med Akani

* *Santa Muerte* EP (Demons Run Amok Entertainment, 2014)

### Med Firespawn

#### Album

* *Shadow Realms* (Century Media, 2015)
* *The Reprobate* (Century Media, 2017)
* *Abominate* (Century Media, 2019)

#### Singler

* *Lucifer Has Spoken* (Century Media, 2015)

### Med Withcery

* *Nightside* (Century Media, 2022)

### Med Cemetery Skyline

* Nordic Gothic (Century Media, 2024)

## Referanser
Aalborg Portland Park

**Aalborg Portland Park** (også kjent som **Aalborg Stadion**, **Energi Nord Arena** og **Nordjyske Arena**) er et fotballstadion i *Aalborg Vestby* og hjemmebane for AaB Fodbold.

I tilknytning til selve fotballarenaen ligger det tre idrettshaller som brukes til håndball, futsal, volleyball, basketball, badminton og gymnastikk. Svømmehallen *Haraldslund* ligger også ved anlegget.

## Historie

Stadion ble innviet i 1920, og i de kommende årene fikk politikere øynene opp for anleggets virkelige verdi. Allerede i 1927 forstod man alle mulighetene man hadde med anlegget. En tribune med 300 sitteplasser, garderober og møtelokaler ble oppført. I 1937 kom enda en tribune med ståplasser. Tribunen brant ned i 1959, og ble erstattet med et moderne stadion med plass til  tilskuere. 

Den første idrettshallen ble bygget i 1963, mens de to andre fulgte i henholdsvis 1986 og 1991.

I 2002 ble fotballstadion renovert, og alle tribuner fikk tak. Den har per august 2025 en kapasitet på  tilskuere hvorav  sitteplasser på tre av tribunene (Complea, A- Enggaard og 3F) og  ståplasser på Vesttribunen og delen av 3F-tribunen for bortesupportere.

Ved internasjonale kamper er kapasiteten redusert til  tilskuere siden det monteres seter på alle tribunene.

Stadionet het opprinnelig Aalborg Stadion, men har hatt flere sponsornavn. I 2007 ble det omdøpt til Energi Nord Arena, i 2012 til Nordjyske Arena og siden 2017 Aalborg Portland Park. Det er en sementprodusent, Aalborg Portland som har kjøpt navnerettighetene til stadionet.

## Referanser


## Eksterne lenker
*
Ellen Anne Buljo

**Ellen Anne Persdatter Buljo** (født 1944  i Guovdageaidnu, er en norsk samisk skuespiller. Hun har vært med i filmene *[[Ante]]* og *[[Veiviseren]]*, som begge har samisk bakgrunn. Hun er også med på samlealbumet Norske filmklassikere, hvor hun synger melodien *Ante*, som lå 13 uker på VG-lista i 1975 (høyeste plassering var 2.-plass). I filmen av samme navn spiller hun mor til den 11 år gamle samegutten Ante. I *Veiviseren* spiller hun Aigins mor.

## Referanser


## Eksterne lenker
* 
*
Eiler Hagerup (embetsmann)

**Eiler Hagerup** (født 26. november 1736 i Trondhjem, død 9. mai 1795 i Horsens, Skanderborg) var en jurist og embetsmann.

## Utdanning

Han studerte fra 1753, fikk teologisk embetseksamen i 1757, men fortsatte å ta jusfag som endte med dansk-juridisk eksamen i 1762. Så tok han en lengre tur til utlandet, først til Sverige, så 1763 til Tyskland, 1764 i Frankrike og tilbake til Danmark i 1765.

## Diktet

I 1767 utga han anonymt et dikt som opprørte kong Christian VII. Det het "Brev om Kærlighed til Fædrelandet" og gikk mot det Tyge Rothe sto for i landboreformene. Hagerup mente man måtte satse på de som var oppvokst i fedrelandet, ikke alle disse utlendingene. Han  motarbeidet dermed kongen og resten ved å fremme borgernes rettigheter på bekostning av utenlandsk innflytelse. 

## Amtmann nordpå

Fra 1768 til 1771 var han amtmann i Finmarkens amt, og bodde i Alten-Talvig, det som i dag er Alta.

Fra denne tiden skrev han senere bøker om næringsliv nordpå.  Han var medlem av Det Kongelige Norske Videnskabers Selskab.

## Kommisærtiden i København

Han fikk i 1771 jobb i København, som 4. kommissær ved finanskollegiets norgeskontor. Etter Struenseeskandalen 1773 rykket han opp til 3. kommisær i tollvesenet, mer spesifikt det Vestindisk-guineisk Rente- samt Generaltoldkammer.

Så ble han gift og justisråd i 1774 og etatsråd i 1779.

## Familie

Foreldrene var Anna Cathrine Barhow (død 1737) og Eiler Hagerup d.e. som var biskop i Nidaros bispedømme. Søstra Ingeborg Cathrine ble gift med handelsmann og godseier Hans Holtermann, mens Christine Margrethe med Melchior Falch.

Eiler selv giftet seg i 1774 i Kalundborg, Holbæk med Christine Marie Schmit 1757–1824 som var datter av en apoteker og assessor i byen Horsens. Deres tre barn ble født i Danmark. 

Han ble stamfar til en betydelig gren av familien Hagerup i Danmark, samt oldefar til bokhandler Hans Hagerup som fikk utgitt verket: *Familien Hagerup i Danmark og Norge*, i København i 1902 på sitt forlag H. Hagerup.
:*Se [[Hagerup (slekt)]]

== Utgivelser ==

**Brev om kærlighed til fædrenelandet*, 1767
**Fiskerier*, 1771
**Tanker om en kjøbstads anlæggelse i Nordlandene'', Ugeskriftet Samlerens, bind 1, nr 9–11, 1787, Kbh.  Et mulighetsstudie for det som i 1794 ble kjøpstaden Tromsø
## Referanser
American Depositary Receipt

**American Depositary Receipt** (ofte forkortet til **ADR**) er et sertifikat som utstedes av utenlandske selskaper for at de skal kunne noteres på amerikanske børser. Sertifikatene representerer eierskap i aksjer i selskapet. Det gir amerikanske investorer muligheten til å kjøpe aksjer i utenlandske selskaper uten å måtte foreta seg transaksjoner til utlandet, slik at det på denne måten spares administrasjonskostnader. En ADR er både priset og betaler utbytte i dollar, og kan handles på samme måte som andre aksjer i amerikanske selskaper.

Den første versjonen av en ADR ble lansert av den amerikanske finansmannen J.P. Morgan (JPMorgan Chase) i 1927 for det britiske selskapet Selfridges Provincial Stores Limited.

Enkeltaksjer i et utenlandsk selskap, som representeres av en ADR, kalles **American depositary share** (**ADS**).

Hver ADR utstedes av en amerikansk depotbank og kan representere enkelte eller flere aksjer. Eieren av en ADR har rett til å hente ut den utenlandske aksjen som representeres av sertifikatet, selv om det er vanlig å heller sitte på selve sertifikatet av forenklende årsaker. Prisen på en ADR er ofte nær prisen på den utenlandske aksjen i sitt hjemmemarked, justert for andelen sertifikater i forhold til utenlandske aksjer.

Depotbankene står overfor flere ansvarsforhold, både til eieren av sertifikatet og til det utenlandske selskapet som representeres via verdipapiret. Den største depotbanken er Bank of New York Mellon.

## Referanser


## Eksterne lenker
*  International Investing, informasjon om utenlandske investeringer for amerikanske statsborgere hos Securities and Exchange Commission
*  Investor Bulletin: American Depositary Receipts, informasjon om ADR hos Securities and Exchange Commission
Valhalla Rising

***Valhalla Rising*** er en dansk engelskspråklig eventyr-dramafilm fra 2009 regissert av Nicolas Winding Refn. Manus er ved Refn og den norske forfatteren Roy Jacobsen. Hovedrollen spilles av Mads Mikkelsen.

Filmen ble innspilt i Glasgow, Skottland.

VGs anmelder gav den terningkast tre.

## Handling
Handlinga i filmen foregår i år 1000 e.Kr. og forteller historien om den stumme nordiske krigeren «One-Eye» og gutten «Are» som reiser med en gruppe nykristne vikinger i forfølgelsen av et korstog. Reisen foregår med langbåt fra det skotske høyland. Planen er å nå Jerusalem i «Det hellige land». Men i tåken driver båten mot nye og ukjente områder. Situasjonen blir verre i det fremmede landet, der de blir offer for angrep av innfødte. Filmen antyder at mennene isteden kan ha seilt vestover til Nord-Amerika.

## Skuespillere
* Mads Mikkelsen – One-Eye
* Jamie Sives – Gorm
* Gary Lewis – Kare
* Ewan Stewart – Eirik
* Alexander Morton – Barde
* Maarten Stevenson – Are 
* Andrew Flanagan – Duggal
* Douglas Russell – Olaf
* Gary McCormack – Hauk
* Stewart Porter – Kenneth
* Rony Bridges – Magnus
* Mathew Zajac – Malkolm
* Robert Harrison – Roger
* Gordon Brown – Hagen
* James Ramsey – Gudmund

## Referanser


## Eksterne lenker
*
Aleksej Khomjakov

**Aleksej Stepanovitsj Khomjakov** (russisk: Алексей Степанович Хомяков; født , død ) var en russisk poet og teolog som sammen med Ivan Kirejevskij grunnla den slavofile bevegelse.

Under et besøk i Praha i 1847 kom Khomjakov i kontakt med panslavismen. Khomjakov ble heretter sterkt kritisk til Vestens «dekadanse», og kritiserte de vestlige nasjonene for å fokusere på konkurranse i stedet for samarbeid. 

Khomjakovs ideer kom senere til å inspirere blant andre Fjodor Dostojevskij, Konstantin Pobedonostsev og Vladimir Solovjov.

## Referanser


## Litteratur
* Lea B.Virághalmy: ''A homjakovi ekkléziológia szókincsének szemantikai elemzése.'' Budapest, 2002. 
* Antonella Cavazza: *A. S. Chomjakov. Opinione di un russo sugli stranieri*. Bologna, 1997.
* Albert Gratieux: *A.S. Khomiakov et le Mouvement Slavophile* (In: Unam Sanctam 5–6) Paris, 1939.
* Georgio Paša: *Homjakovi doctrina de Ecclesia. Excerpta ex dissertatione ad lauream in facultate Theologica Pontificiae Universitatis Gregorianae*. Zagrebiae, 1943. 38 p.
* Peter Plank: *Parapolimena zur Ekklesiologie A. S. Chomjakovs* (In: Ostkirchliche Studien, Würzburg, 1980. pp.&nbsp;3–29)
* John S. Romanides: *Orthodox Ecclesiology According to Alexis Khomiakov* (In: The Greek Orthodox Theological Review 1956/II.1 pp.&nbsp;57–73.)
* Bernhard Schultze S.J.: *Chomjakows Lehre über die Eucharistie* (In: Orientalia Christiana Periodica. Vol.XIV. N0 I-II) Roma, 1948. pp.&nbsp;138–161.
* Ernst Christoph Suttner: *Offenbarung, Gnade und Kirche bei A.S. Chomjakov.* (In: Das östliche Christentum. Neue Folge 20) Würzburg, 1967. 200 p.
* Jurij Samarin: *Préface aux oeuvres théologiques de A.S. Khomiakov*. (In: Unam Sanctam 7) Paris, 1939. 95 p.
* Marcin Ks. Wojciechowski: *Nieomylosc Kosciola Chrystusowego wedlug A. Chomiakowa i jego zwolenników*. Lublin, 1938. 187 p.
Wanda Elisabeth Hareim

**Wanda Elisabeth Hareim** (født 6. oktober 1951 i Oslo) er en norsk billedkunstner. 

Hun bodde 5 år i en landsby i Sør-Frankrike hvor hun hadde bolig og atelier, men flyttet tilbake til Norge I april 2016.  Wanda bor nå på Jessheim hvor hun har bolig og atelier.Hun har gått i lære hos Jakob Weidemann og har div. kurs ved SHKS. Hareim arbeider både med akvareller pastell og oljemaling, men i de siste årene har hun konsentrert seg om olje på lerret. Hun gir fargene liv og form i billedmessige uttrykk som går fra det abstrakte til det figurative. 

Hun har hatt en rekke separatutstillinger, bl. a. i Bærum kunstforening, Galleri Galtung og Galleri Arctandria i Oslo, Lillestrøm kultursenter, Ullensaker kunstforening og Galleri ORO, Elverum og Galleri Asbjørn, Kongsvinger. Hun har også hatt utstillinger i Danmark, Polen og Frankrike. I Paris deltok hun med ett oljemaleri på Salon d'Automne (Høstutstillingen) i oktober 2016.

Hennes malerier er innkjøpt av bedrifter og offentlige instanser, og hun har hatt flere utsmykkingsoppdrag.
Tobias Steinhauser

**Tobias Steinhauser** (født 27. januar 1972 i Lindenberg im Allgäu, Tyskland) er en tidligere tysk landevessyklist. Han ble proff for det lille italienske laget Ceramchi Refin i 1996, og tok steget opp til et av de større lagene da han signerte for Mapei for 1999-sesongen. I år 2000 vendte han tilbake til Tyskland, og etter et opphold i konkursrammede Team Coast/Team Bianchi i 2003, fulgte han med sin svoger Jan Ullrich (gift med Steinhausers søster Sara) til T-Mobile Team foran 2004-sesongen. Steinhausers kanskje største styrke var hans tempoferdigheter, som blant annet gav ham en etappeseier i Sveits rundt i 2002. Han var også svært ofte hjelperytter, og var blant annet en av bidragsyterne da Ullrich tok tredjeplassen i Tour de France 2005. Selv endte Steinhauser som nummer 81 i Touren dette året. I 2003 fikk han en utmerkelse som mest sympatiske rytter under Tyskland rundt. 
I august 2005 kunngjorde Steinhauser at han ville legge opp etter sesongen. En måneds tid senere vant Steinhauser sitt siste ritt, kriteriumsrittet i Wangen, foran Ivan Basso.

Etter at han la opp har han blant annet vært en av co-utviklerne for Jan-Ullrich Bikes og sportslig leder for Bayern rundt i 2006.  Steinhauser har tre barn og bor i Scheidegg im Allgäu. 

## Viktigste resultater som amatør
* 1993 Seier i Bundesligaritt i Hannover
* 1994 Sammenlagtseier i Slovenia rundt, tysk visemester i gateritt, tysk mester i firemanns-lagtempo, 7.-plass i VM på Sicilia, 5 internationale etappeseire
* 1995 1.-plass sammenlagt i Giro della Regioni (verdenscup), 1.-plass sammenlagt i Steiermark Rundfahrt, 4 internationale etappeseire

## Viktigste resultater som proff
* 1997 3 etappeseire i Sachsen-Tour, seier i Criterium Wangen
* 1999 3.-plass sammenlagt i Luxemburg-Tour
* 2000 Seier Sør-Afrika rundt, seier i GP Brisago, sammenlagtseier i Hessen-Rundfahrt, 3.-plass sammenlagt i Bayern-Rundfahrt, 5.-plass i VM.
* 2001 9.-plass sammenlagt i Paris-Nice, seier i Criterium Wangen
* 2002 Seier på  9. etappe (tempo) i Tour de Suisse, 3.-plass sammenlagt i Deutschland Tour, 2.-plass på 4. etappe (tempo) i Deutschland Tour
* 2003 3.-plass på lagtempo i Tour de France 2003

## Lag
* 1987 – 1988  Rad Union Wangen Ungdom
* 1989 – 1990  RSG Heilbronn Junior
* 1991 Sportvereinigung Stuttgart-Feuerbach Amatør, Bundesliga
* 1992 – 1995  RSV Öschelbronn Amatør, Bundesliga
* 1996 – 1997  Ceramchi Refin Italia
* 1998 Vitalicio Seguros Spania
* 1999 Mapei Italia
* 2000 – 2002  Team Gerolsteiner Tyskland
* 2003 Coast/Bianchi Tyskland
* 2004 – 2005  T-Mobile Tyskland

## Referanser


## Eksterne lenker
* Tobias Steinhausers hjemmeside 
* Jan Ullrich Bikes 
*
Fotballklubben Sykkylven

**Fotballklubben FK Sykkylven** er en norsk fotballklubb i Sykkylven i Møre og Romsdal. De spilte i 2008 i lokal 3. divisjon, og sesongen 2009 i 4. divisjon på Sunnmøre. Hovedtrener er Arnt Tore Røe.

Klubben har flere baner til rådighet både til breddefotball og profesjonelle kamper, men seniorlaget spiller som regel sine hjemmekamper på Sykkylven stadion.

## Historikk
Klubben ble stiftet desember 2002, som en paraplyklubb til VRF, Sykkylven IL, Ikornnes IL, og Hundeidvik IL.
Hanrapetakan stadion

**Hanrapetakan stadion** (armensk: Հանրապետական մարզադաշտ; oversatt: *Republikkens stadion*) er et flerbruksstadion i Armenias hovedstad Jerevan. Det brukes mest til fotballkamper, og er hjemmebane for FC Pyunik og . Stadionet har en kapasitet på 15&nbsp;000 tilskuere og ble renovert i 2000.

## Referanser
Apokalypse

**Apokalypse** er en avsløring av kunnskap eller åpenbaring som bare noen utvalgte fikk ta del i. I religiøse og okkulte sammenhenger er det vanligvis en avsløring av noe skjult, «en visjon om guddommelige hemmeligheter som kan gi mening om jordiske realiteter.» Historisk har begrepet hatt tunge religiøse konnotasjoner som vanligvis er sett i eskatologiens (læren om de siste ting) profetiske åpenbaringer og ble oppnådd gjennom drømmer eller åndelige visjoner. I bibelske *[[Johannes' åpenbaring]]* er apokalypsen den fullstendige og endelige ødeleggelsen av verden.

I dag kan begrepet henvise til en voldelige dommedager, trolig som en kortform av ordene *apokalupsis eschaton*, «åpenbaringen av dommedagen». Begrepet kan således i dag benyttes om enhver hendelse som er en storstilt katastrofe. Med apokalypse forstås i dag ofte en åpenbarelse som handler om eskatos – den ytterste tiden med jordens og menneskehetens undergang. I den vestlige kulturen er eskatos og apokalypsen blitt det samme. I de store religionene er Gud involvert sammen med sine medhjelpere i en gigantisk kamp mot det onde (Djevelen eller Satan). I de fleste levende eller utdødde religioner og trosforestillinger finnes det en undergang og en slutt på tiden. I den førkristne norrøne religionen i Norden eksisterte forestillingen om Ragnarok.

Apokalyptikk som litterær sjanger ble først utviklet av jødiske forfattere på 200-tallet f.Kr. og ble siden brukt innen gnostisismen, kristendommen og parsismen. En sentral jødisk apokalypse er *[[Enoks Bok]]*. Det best kjente eksempel på (kristen) apokalyptikk er *[[Johannes' åpenbaring]]* som avslutter *[[Bibelen]]*.

Ordet apokalypse hadde opprinnelig ikke den strenge koblingen til verdens undergang. På et sted i Det nye testamente sies det eksempelvis: «Jeg har heller ikke mottatt eller lært det av noe menneske; nei, det var Jesus Kristus som åpenbarte seg (apokalypsis) for meg.» (Gal 1:12)

Begrepet apokalypse har således endret betydning og koblet sammen med sammenbrudd, tilintetgjørelse og menneskehetens undergang eller verdens slutt. Det henger sammen med den mest kjente åpenbarelsen eller apokalypsen som ble mottatt av Johannes – en kristen forsamlingsleder fra Efesos som i år 95 ble landsforvist til øya Patmos i Egeerhavet, ble så velkjent og betydningsfull. *[[Johannes' åpenbaring]]* ble etter en lang debatt tatt opp i den kristne kanon så sent som år 397 ved konsilet i Kartago. Denne apokalypsen er ikke selve katastrofen, men selve åpenbarelsen, allment tolket som om den ytterste tiden og de dramatiske hendelser som skal utspille seg umiddelbart før Messias’ ankomst.

## Se også
* Dommens dag
* Eskatologi

## Fotnoter

## Referanser


## Eksterne lenker
* «Apokalypse nå?», essay av Thomas Jacobsen 31. mars 2018, *Morgenbladet*
* The Apocalypse på programmet *In Our Time* hos BBC
* It's the End of the World: 8 Potential Armageddons, *Fox*, 29. september 2010.
Erling Ytterland

**Erling Ness Ytterland** (født 1966) er en norsk fotballtrener og tidligere fotballspiller. Han jobber for tiden som selger hos B. Rongve AS og tar oppdrag som fotball-/ håndball-kommentator for Sunnmørsposten i Ålesund, TV 2 og Amedia. 

Han har tidligere vært toppspiller for klubber som Aalesund, Vålerenga, HamKam og Hødd. Når han i sin tid spilte fotball på banen spilte han midtbane eller spiss. Han har også jobbet i utviklingsavdelingen for AaFK i perioden 2003–2017. Ytterland er mestscorende spiller i AaFK’s historie med sine 184 mål.

Ytterland ble i 1992 Norgesmester med Ham-Kam i innendørs fotball. I 2002 ble han matchvinner i cupbomben da Hødd slo ut Molde av NM.

Han la opp som spiller etter 2002-sesongen og utdannet seg som fotballtrener.

## Referanser


## Eksterne lenker
* Profil hos Norges Fotballforbund
* HamKam.no – Ytterlands spillerprofil hos Hamarkameratene
Talin

:*For hovedstaden i Estland, se [[Tallinn]]*

**Talin** er en småby i Aragatsotn-provinsen i Armenia.

## Referanser


## Eksterne lenker
* 
*  Armeniapedia.com: ''Talin town''
Håvard Jørgensen

**Håvard Jørgensen**, også kjent under artistnavnet «Haavard» og «Lemarchand», er en norsk låtskriver, gitarist og vokalist som har bidratt i en rekke forskjellige band og prosjekter siden tidlig 1990-tall. Av band kan nevnes Satyricon, Ulver, Snøhvitt og sjangerne spenner fra black metal til pop/rock.

## Karriere

### Satyricon
Jørgensen var medlem i bandet Eczema, som startet opp i 1991. Eczema vant (som første death metal-band) Oslomesterskapet i Rock i 1992, og siden skiftet navn til Satyricon). Jørgensen deltok på bandets to demoer. På den første spilte han gitar, mens han spilte bassgitar og var vokalist på den andre. *The Forest Is My Throne* fikk velvillig omtale, men han sluttet i bandet for å være med i Ulver.

### Senere band
Han var gitarist i Ulver fra 1993 til 1998, og session-gitarist i ettertid. Han har vært vokalist, gitarist og låtskriver i Snøhvitt, en alternativ pop/rock-gruppe, siden 2013.

## Diskografi

### Satyricon
* *Satyricon* (Demo, 1992)

### Ulver
* *Rehearsal 1993* (1993)
* *Vargnatt* (1993)
* *[[Bergtatt - Et Eeventyr i 5 Capitler]]* (1994)
* *[[Kveldssanger]]* (1995)
* *[[Nattens Madrigal - Aatte Hymne til Ulven i Manden]]* (1996)
* *[[The Trilogie - Three Journeyes through the Norwegian Netherworlde]]* (1997)
* *[[Themes From William Blake's The Marriage of Heaven and Hell]]* (1998)
* *[[Perdition City]]* (2000)
* *[[Blood Inside]]* (2005)
* *[[Gods Of Thunder-A Norwegian Tribute To Kiss]]* (2005) – Strange Ways
* Sannhet på boks - En hyllest til Raga Rockers *by* various artists (2015) - Trist At Det Skulle Ende Slik
* *Assassination of Julius Caesar (album)|The Assassination of Julius Caesar* (2017) - 1969

### The Mindtrip Project
* *Fragmentation EP* (2000) – Medkomponist og gitarist på Depature og Content Zero

### SCN
* *Inside Out* (2001) – Gitarist på All Tied Up og So Free

### Head Control System
* *[[Murder Nature]]* (2006) – Sologitar på Masterpiece (of Art)

## Referanser


## Eksterne lenker
*
Densitometer

Et **densitometer** er et optisk/elektronisk apparat til måling av farvetetthet eller svertningsgrad i trykk, reprografisk film, fotografiske negativer eller positiver. I motsetning til et spektralfotometer kan densitometeret kun måle tone*verdier*, men ikke selve farvetonene. Densitometre finnes i to hovedkategorier: Apparater som måler gjenomskinnelige media (filmdensitometre) og trykkmedia (refleksdensitometre). Mer avanserte apparater kan gjøre begge deler.

## Se også
* CMYK
## Referanser
Peter Artedi

**Peter Artedi** (formen *Petrus Arctaedius* er også brukt; født 27. februar 1705, død 27. september 1735) var en svensk biolog og blir regnet som grunnleggeren av iktyologien (læren om fisk).

Peter Artedi var den eneste sønnen til *[[kyrkoherde]]n* Olaus Arctaedius (1670–1728) og Helena, født Sidena (ca. 1680-1759).

Etter gymnasutdannelse i Härnösand, der farfaren var lærer, ble Peter Artedi skrevet inn ved Uppsala universitet 30. oktober 1724. I Uppsala ble Artedi raskt kjent som den ledende innen naturvitenskapen, og Carl von Linné ble en god venn for resten av livet. Peter Artedi omkom ved drukning i Amsterdam da han var 30 år gammel.

Peter Artedi er kjent som den første moderne forskeren innen iktyologien. Artedi levde ikke lenge, men Linné sørget for at verkene hans ble utgitt etter at han døde. *Ichthyologia* omfatter mer enn iktyologiens vitenskapsfelt: dets andre del, «Philosophia ichthyologica», er en systematisk klassifikasjon der Artedi klargjør slektssammenhenger og oppretter nomenklaturregler. Disse har mye til felles med arbeidene til Carl von Linné. Siden Linné redigerte Artedis manuskripter, er det vanskelig å vite hvem som har påvirket hvem, men det er klart at begge hadde et fruktbart utbytte av hverandre. Mange har likevelt ment at det var Linné som tok over klassifikasjonssystemet fra Artedi.

## Referanser


## Litteratur
*
*
Hans van Breukelen

**Johannes Franciscus «Hans» van Breukelen** (født 4. oktober 1956 i Utrecht) er en tidligere nederlandsk fotballspiller. Han var målvakt for PSV Eindhoven og  i 1980-årene. Han debuterte som profesjonell for FC Utrecht i mars 1977, og ble klubbens førstevalg i sesongen 1978/79.

Han fikk sin landslagsdebut mot  11. oktober 1980. To år senere, i september 1982, ble han kjøpt av det engelske laget Nottingham Forest for £200&nbsp;000 som erstatning for Peter Shilton. Van Breukelen greide seg godt, inntil han pådro seg en skade som satte ham utenfor i nesten fire måneder. Fra slutten av mars 1983 spilte han igjen fast for Forest, og bidro til å sikre klubben en plass i UEFA-cupen. I sesongen 1983/84 spilte Van Breukelen 36 av 42 ligakamper, og klubben endte på tredjeplass (seks poeng bak Liverpool) og kom til semifinalen i UEFA-cupen, der de ble slått ut av belgiske Anderlecht.

Etter to sesonger i England vendte Van Breukelen tilbake til PSV Eindhoven. Her ble han nederlandsk mester fire år på rad (1986&ndash;1989). 1988 var et stort år for Van Breukelen, da laget vant serievinnercupen. I finalen reddet han et avgjørende straffespark i straffesparkkonkurransen. I tillegg hjalp han landslaget til å vinne europamesterskapet for første gang, ved å slå  i finalen med 2-0. Her reddet han også et straffespark, tatt av Igor Belanov.

Van Breukelen spilte også i VM 1990 og EM 1992, der Nederland tapte for Danmark i semifinalen. Den kampen var Van Breukelens 73. og siste landskamp. Han vant ytterligere to ligamesterskap med PSV (1991 og -92), og la opp etter 1993/94-sesongen.

## Eksterne lenker
*
Gubbo

**Gubbo** er et tettsted i Smedjebacken kommune i Dalarnas län i landskapet Dalarna i Sverige. I 2010 hadde tettstedet 215 innbyggere.

## Referanser
HMS «Endurance»

**HMS «Endurance»** kan vise til:

*HMS «Endurance» (1967) – en britisk isbryter tilhørende Royal Navy med pennantnummer A171 med tjenestetid fra 1967 til 1991
*HMS «Endurance» (1991) – en britisk isbryter tilhørende Royal Navy med pennantnummer A171. Vært i tjeneste siden 1991.
Blötberget

**Blötberget** er et tettsted i Ludvika kommune i Dalarnas län i landskapet Dalarna i Sverige. Det ligger cirka ti kilometer sørvest for Ludvika. I 2010 hadde tettstedet 428 innbyggere.

Fra midten av 1700-tallet og frem til 1979 var det drift i Blötbergets gruve. Virksomheten ble lagt ned av eieren, SSAB.

## Referanser
Asunder

***Asunder*** er Heaven Shall Burns første studioalbum. Det ble utgitt 8. april 2000.

## Sporliste
# «To Inherit the Guilt» (3.05)
# «Cold» (4.20)
# «Betrayed Again» (3.52)
# «Deification» (5.11)
# «Pass Away» (3.30)
# «Open Arms to the Future» (2.55)
# «The Drowned and the Saved» (4.07)
# «Where Is the Light» (2.56)
# «Asunder» (4.48)
# «The Fourth Crusade» (4.52)
# «Battlecries» (26.23)

## Notater
* Låt nr. 10, «The Fourth Crusade», er en coverversjon av Bolt Throwers sang «The IVth Crusade».
* Låt nr. 11 er coverversjonen av «Battlecries», originalt av Liar, også 23 minutter stillhet.

## Kilder
*Asunder fra Encyclopaedia Metallum

## Eksterne lenker
*
Marcus Élieser Bloch

**Marcus Élieser Bloch** (født 1723 i Ansbach, død 6. august 1799 i Karlsbad) var en tysk doktor og betraktet som en av 1700-tallets mest betydelsefulle iktyologer.
 
## Liv og virke
Bloch ble født i Ansbach og arbeidet som lege i Berlin. Legetittelen til tross, er han mest kjent for sitt encyklopediske arbeide rundt iktyologi, samt fiskers systematikk. Blant annet er han autor for et stort antall ulike taksa, for eksempel slekten *[[Trichogaster]]*. Denne slekten inneholder mange labyrintfisker som er vanlige i akvarier.

Mellom 1782 og 1795 publiserte han *Allgemeine Naturgeschichte der Fische*, et illustrert verk i tolv bind som omhandlet fisk og deres systematikk. De første tre bindene ble publisert i 1782–1785. De har som tittel *Oeconomische Naturgeschichte der Fische Deutschlands*, og beskriver fisker som hører til i Tyskland. De resterende ni bindene, *Naturgeschichte der ausländischen Fische*, omhandler fisk fra andre deler av verden.

Blochs samling inneholder rundt 1500 eksemplarer av fisk og finnes i dag på Humboldt-universitetets naturhistoriske museum i Berlin.

## Referanser
Doki Doki Panic

***Yume Kōjō: Doki Doki Panic*** (, direkte oversatt fra japansk: *Drømmemaskin: Hjertebankpanikk*) er et videospill utviklet av Nintendo og utgitt av Fuji Television til Family Computer Disk System i 1987. Det var en av Fuji TVs første spill til NES. Spillet ble bare utgitt i Japan. Spillet ble gjort om til *[[Super Mario Bros. 2]]* for den nordamerikanske og europeiske markedet, som ble utgitt henholdsvis i 1988 og 1989 i disse markedene.

## Referanser
Whatever It May Take

***Whatever It May Take*** er bandet Heaven Shall Burns andre studioalbum. Det ble utgitt 11. november 2002 av Lifeforce Records. Albumet ble utgitt på nytt i 2007 med en ny rekkefølge, uten intro, og med sangen «io» spilt av bandets tidligere gitarist, Patrick Schleitzer. Alle låtene er skrevet av Maik Weichert.

## Sporliste
### Original utgivelse
#«Intro» (0.49)	
#«Behind a Wall of Silence» (3.41)
#«The Worlds in Me» (4.21)
#«The Martyrs' Blood» (4.16)
#«It Burns Within» (4.28)
#«Implore the Darken Sky» (5.08)
#«The Few Upright» (2.16)
#«Whatever It May Take» (3.44)
#«Ecowar» (3.22)
#«Naked Among Wolves» (4.15)
#«The Fire» (4.11)
#«Casa de Caboclo» (2.45)
#«Implore the Darken Sky (klassisk versjon)» (5.08)

### 2007-utgivelse
#«The Few Upright» (2.17)
#«Behind a Wall of Silence» (3.41)
#«The Fire» (4.11)
#«Naked Amoung Wolves» (4.17)
#«The Martyr's Blood» (4.15)
#«The Worlds In Me» (4.20)
#«Implore the Darken Sky» (5.07)
#«Ecowar» (2.59)
#«It Burns Within» (4.28)
#«Whatever it May Take» (3.44)
#«io» (2.01)
#«Casa de Caboclo» (2.47)
#«Implore the Darken Sky (klassisk versjon)» (5.07)

## Kilder
*Whatever It May Take fra Encyclopaedia Metallum

## Eksterne lenker
*
Liste over Indias presidenter

**Liste over Indias presidenter** er en oversikt over personer som har vært president i India, etter Den indiske konstitusjonen av 1959.

## Liste over presidenter

## Se også
* Liste over Indias statsministere
* Liste over Indias visepresidenter

## Referanser


## Eksterne lenker
*  President of India (offisiell side)
*  Former Presidents of India (offisiell side)
*  Rediff - Presidents of India
*  The Hindu - A presidential poll in the coalition age 
*  Zee News: Electing the first citizen
Pokémon Pinball

***Pokémon Pinball*** er et flipperspillinspirert videospill utviklet av The Pokémon Company og utgitt av Nintendo til Game Boy Color, først i 1999. I 2003 fikk spillet en oppfølger til Game Boy Advance, *[[Pokémon Pinball: Ruby & Sapphire]]*, et lignende spill inspirert av ''Pokémon Ruby'' og ''Sapphire''.

## Eksterne lenker
*
Fredriksberg

**Fredriksberg** (iblant også kalt **Säfsen**, etter den opprinnelige kirkebyen og finnbyen som i dag heter Säfsbyen) er et tettsted i vestre del av Ludvika kommune i sørvestre Dalarnas län i Sverige. Fredriksberg er det 926. største tettstedet i Sverige og det fjerde største i Ludvika kommune. Per 2010 hadde Fredriksberg en befolkning på 655&nbsp;personer.

Fredriksberg, som ligger ca. 60&nbsp;km vest for kommunesenteret Ludvika, er befolkningsmessig og økonomisk sentrum for den vestlige delen av Ludvika kommune, og visse deler av den kommunale administrasjonen holder til i tettstedet. Fredriksberg har en noe adskilt beliggenhet nær grensen mellom Dalarna, Värmland og Västmanland, med de fleste større tettsteder som Borlänge, Karlstad, Örebro, Falun, Karlskoga og Mora ca. 8–13&nbsp;mil unna. De nærmeste tettstedene Lesjöfors og Sunnansjö ligger ca. 3–4&nbsp;mil unna.

Fredriksberg ble grunnlagt i 1729 som en industriby, og jern- og skogsindustrien har lenge spilt en stor rolle for tettstedet. Områdene rundt Fredriksberg domineres stort sett av villmark og uten- og innenlandsk turisme er i dag den dominerende næringen. Fredriksberg har den dag i dag mange spor etter tyngre industrielle epoker, noe som gjør tettstedet til et populært mål for urbane utforskere.

## Historikk
Områdene rundt Fredriksberg regnes som bebodde siden 1600–tallet. De første bosetterne var skogfinner, finske immigranter som drev med svedjebruk. Derfor ble områdene også kalt finnmarker. Området rundt Fredriksberg utgjorde opprinnelig den sørlige delen av Nås finnmark, og området regnes som en del av Västerdalarna (i motsetning til øvrige Ludvika kommune som regnes til Bergslagen).

Fredriksberg ble grunnlagt som industriby i 1729 ved at et verk ble anlagt av Hans Sebastian Grave ved Säfssjøens sørlige ende, vest for Säfsbyen (som i dag i praksis er sammenvokst med Fredriksberg) og fikk status som hovedstad i 1749 da Säfsnäs sokn brøt ut fra Nås sokn. Innenfor grensene for dagens tettsted kom etter hvert også Annefors bruk, som ble grunnlagt i 1736. Navnet Fredriksberg ble valgt for å hedre kong Fredrik I.

## Referanser


## Eksterne lenker
*
*
*
*
*
Pieter Bleeker

**Pieter Bleeker** (født 10. juli 1819 i Zaandam, Nederland, død 24. januar 1878 i Haag) var en nederlandsk doktor og iktyolog som først og fremst var aktiv i Nederlandsk Østindia der han i årene 1842 til 1860 arbeidet som feltlege for den nederlandske hæren.
 
Da han kom tilbake fra Østindia, ble Bleeker ansatt ved det naturhistoriske riksmuseet i Leiden. Det finnes fortsatt noe igjen av samlingen Bleeker lagde i Asia, omfattende mer enn 12&nbsp;000 eksemplarer av fisk, konservert i etanol og formalin.

Fra 1826 frem til sin død i 1878 utga Bleeker det rikt illustrerte samlingsverket *Atlas Ichthyologique* i 36 bind, i hvilket han redegjør for sitt vitenskapelige arbeide i Indonesia. Verket ble nyutgitt på engelsk i 1970- og 1980-årene av USA nasjonalmuseum, Smithsonian Institution.

Bleeker har beskrevet 1925 arter av fisk samt 511 slekter av fisk og bløtdyr, blant annet kampfisker (*Betta*), *[[Hemiancistrus]]* og *[[Rasbora]]*.

## Referanser


## Eksterne lenker
*
Neelam Sanjiva Reddy

**Neelam Sanjiva Reddy** (født 18. mai 1913 i en jordbruksfamilie i byen *Illuri* i Anantpurdistriktet i Madras Presidency og det som ble delstaten Andhra Pradesh, død 1. juni 1996) var indisk politiker, og landets president fra 1977 til 1982.

## Referanser
Zakir Husain

**Zakir Husain** (født 8. februar 1897 i Hyderabad, død 3. mai 1969 i New Delhi) var Indias tredje president. Han satt i embetet fra 13. mai 1967 til sin død.

Zakir Husain ble født i den sydindiske byen Hyderabad, etter at hans far hadde flyttet fra (nåværende) Uttar Pradesh. Husain utdannet seg ved  Mohammadan Anglo-Oriental College (Aligarh Muslim University). I løpet av sin tid ved universitetet deltok Husain i opprettelsen av et universitet for muslimske studenter ved navnet Jamia Millia Islamia. På 1920-tallet studerte han i Tyskland og fikk i Berlin doktorgrad i økonomi.

Etter å ha vært visepresident i fem år ble han valgt til republikkens president.

For tjenestene Husain hadde gjort den indiske staten ble han i 1963 tildelt republikkens høyeste utmerkelse, Bharat Ratna. 

## Referanser
Gissel

Et **gissel** er en person som med sitt liv må garantere for at andre oppfyller en forpliktelse eller et krav, som en form for pant eller pressmiddel. Det å ta gisler er blant annet benyttet av terrorister, politiske ekstremistgrupper, eller av kriminelle for å presse igjennom krav, som for eksempel fritt leide eller pengeutbetaling.

Statlig gisseltaking eksisterer også i totalitære stater, som et politisk tvangsmiddel.

Genèvekonvensjonen av 1949 fastsetter at gisseltaking er forbudt i krig ved artikkel 34, og i borgerkrig ved artikkel 3. I 1979 ble det vedtatt en konvensjon i FN som var rettet mot gisseltaking.

## Etymologi
«Gissel» kommer av norrøn *gísl* som er avledet av germansk **gísla-* som antageligvis er av keltisk opphav, jamfør gammelirsk *gell* («pant», «sikkerhet»), irsk *giall* («gissel») og walisisk *gwystl* («pant», «gissel»). Den keltiske formen kan muligens være avledet av indoeuropeisk **gheidh-* – «begjær».

## Historie
I oldtiden, antikken og middelalderen ble gisseltaking eller -utveksling brukt som en sikkerhet for at fredsvilkår ble overholdt. Dette kunne ofte være barn av de fremste borgerne eller adelige, og ble særlig brukt da en sterke part inngikk fred med en svakere part, for å sikre at den svakere part overholdt avtalen. Tilfeldig gisseltaking i krig har sannsynligvis alltid forekommet. Denne praksisen er avspeilet i nordisk mytologi hvor æsene etter en fredsslutning utvekslet gisler for å sikre freden. Således kom Frøya, Frei og Njord til å leve blant æsene.

Hitler-Tyskland benyttet et form for gisselsystem ved å arrestere og fengsle nærstående av personer som de ikke fikk tak i, i tillegg til å ta gisler som represaliemetode.

Fra 1970-tallet har flere ekstreme grupper foretrukket gisseltaking; eksempler er for eksempel massakren i München og gisseldramaet ved en barneskole i Beslan i Nord-Ossetia i 2004.

## Se også
* Stockholmsyndromet

## Referanser
Antigone (album)

***Antigone*** er Heaven Shall Burns tredje studioalbum utgitt i 2004 av Century Media.

## Sporliste
# «Echoes (Intro)» (1:29)
# «The Weapon They Fear» (4:38)
# «The Only Truth» (4:29)
# «Architects of the Apocalypse» (4:01)
# «Voice of the Voiceless» (4:53)
# «Numbing the Pain» (5:36)
# «To Harvest the Storm» (4:45)
# «Risandi Von (Outro)» (1:31)
# «Bleeding to Death» (4:14)
# «Tree of Freedom» (4:49)
# «The Dream is Dead» (4:41)
# «Deyjandi Von (Outro)» (3:38)

**Bonuslåter på limited- og japansk-edition**
# «Dislocation» (3:34) (Disembodied cover)
# «Not My God» (3:56) (Hate Squad cover)

**Bonuslåter på Koreas-edition**
# «Straßenkampf» (2:03) (Die Skeptiker cover)

## Kilder

## Eksterne lenker
*
Kommagene

**Kommagene** (gresk Βασίλειον τῆς Kομμαγηνῆς; armensk Կոմմագենէի Թագավորութիւն) var et oldtidskongedømme i hellenistisk tid, Det var lokalisert i en østlig region av dagens Tyrkia. Riket kontrollerte handelsveier i Taurusfjellene mellom romerne og partherne. I 162 f.Kr. brøt riket løs fra Selevkidriket, og omkring hundre år senere hadde riket en storhetstid. Til slutt ble det innlemmet i Romerriket.

Svært lite er kjent om folket og riket Kommagene før begynnelsen av 100-tallet f.Kr. Det synes fra de få levninger som er bevart at Kommagene utgjorde en del av større stat som også omfattet Sophene. Senere konger av Kommagene hevdet å nedstamme fra kongeslekten Orontiden, det første kjente armenske dynasti, og ville derfor ha vært beslektet med familien som opprettet oldtidens kongedømme Armenia (190 f.Kr. til 387 e.Kr.). Imidlertid er riktigheten i disse påstandene usikker.

Det er antatt at Selevkidriket fikk kontroll over Kommagene i løpet av styret til selevkidkongen Antiokos III den store (ca. 241–187 f.Kr.). Denne kontrollen varte fram til ca. 163 f.Kr. da en lokal * satrap*, Ptolemaios av Kommagene, etablerte seg selv som uavhengig hersker etter selevkidkongen Antiokos IV Epifanes døde. Kongedømmet Kommagene opprettholdt sin uavhengighet fram til 17 e.Kr. da den ble underlagt Romerriket og ble gjort til en romersk provins ved keiser Tiberius. Det gjenoppsto som et uavhengig kongedømme da Antiokos IV av Kommagene ble gjeninnsatt på tronen på ordre fra keiser Caligula, deretter fratatt tronen av den samme keiseren, deretter gjeninnsatt noen år senere av Caligulas etterfølger, Claudius. Dette kongedømmet varte fram til år 72 e.Kr. da keiser Vespasian til sist og endelig gjorde det til en varig del av Romerriket.

## Referanser
Constantine Samuel Rafinesque

**Constantine Samuel Rafinesque-Schmalz** (1783–1840) var en naturforsker fra USA. Rafinesques far var fransk og moren tysk. Han ble kjent for forskningen angående mayaenes skrift.

## Liv og virke
### Bakgrunn
Han vokste opp i Marseille og var overveiende autodidakt: Han lærte seg selv latin og gresk i tenårene, og samlet på planter.

### Forretningsmann
Da den franske revolusjonen brøt ut, forlot han Frankrike. Fra 1802 til 1805 reiste han til USA, og i Philadelphia gikk han i kjøpmannslære og pleide kontakter med naturforskere. Deretter slo han seg ned i Palermo som fremgangsrik kjøpmann. Det gikk så bra at han kunne trekke seg tilbake fra yrket i 1809, og siden da viet han seg helt til forskningen. I 1808 ble han innvalgt i American Academy of Arts and Sciences.

Det var på Sicilia at han endret navn til Rafinesque-Schmaltz, ved å henge morens pikenavn på etternavnet. Han ville helst ikke bli tatt for franskmann under Napoleonskrigene; han hadde mye kontakt med engelskmenn og ville ikke sette de forbindelsene i fare i en tid han var sekretær for den amerikanske konsulen på Sicilia.

### Forsker
Etter at hans sønn døde, vendte han i 1815 tilbake til USA. Under reisen led han skipbrudd og mistet storparten av sitt omfangsrike bibliotek og sin malakologiske samling. Han slo seg ned i New York og bygde opp en ny naturaliesamling.

Rafinesque syslet med botanikk og zoologi og beskrev mange europeiske og nordamerikanske arter av planter, fisk og bløtdyr. Planteslekten *[[Rafinesquia]]* er oppkalt etter ham. Hans renomme som botaniker led under heftig motbør på grunn av ting han skrev i sitt verk *Florula Ludoviciana* i 1817. Men i 1819 ble han professor i botanikk ved Transylvania University i Lexington. Han forlot imidlertid universitetet i 1826 etter en strid med rektor der. Han trakk seg tilbake til Philadelphia og forsøkte, lite velykket, å grunnlegge vitenskapelige tidsskrifter. Han publiserte mange bøker og artikler, handlet med innsamlede naturalier og holdt offentlige foredrag.

Rafinesque-Schmaltz prøvde seg også som antropolog.

Rundt 1830 oppdaget han at mayaindianernes tallsystem var basert på en punkt-linje-skrift. Han antok også at de funnede hieroglyfene motsvarte et språk som fortsatt snakkes av mayafolket.

Et grunnleggende verk i iktyologien er *Indice d'ittiologia siciliana; ossia, catalogo metodico dei nomi latini, italiani, e siciliani dei pesci, che si rinvengono in Sicilia disposti secondo un metodo naturale e seguito da un appendice che contiene la descrizione de alcuni nuovi pesci siciliani* som Rafinesque publiserte i 1810 mens han bodde på Sicilia. Dette verket inneholder de eldste gyldige beskrivelsene av familier av fisk.

## Referanser
Malaysias sentralbank

**Malaysias sentralbank** (**Bank Negara Malaysia**) er sentralbanken i Malaysia. 

Den ble etablert 26. januar 1959, etter at sentralbankloven ble vedtatt i 1958. Sentralbankloven definerer følgende målsettinger:
* Utstede landets valuta, og sørge for en tilstrekkelig mengde valutareserver til å opprettholde verdien av landets valuta
* Være regjeringens bank og rådgiver
* Fremme en stabil valutakurs og en sunn finansiell struktur
* Fremme en sunn drift av landets betalins- og avregningssystemer
* Påvirke kredittmengden til landets beste

Banken skal handle til landets beste, uten å ta hensyn til eget økonomisk overskudd. For å nå sine mål må de også sørge for økonomisk vekst, lav arbeidsledighet, lav inflasjon, en fornuftig balanse i landets betalingsbalanse overfor utlandet, samt å utrydde fattigdom og restrukturere samfunnet.  

Særlig skal banken påvirke tilgangen av penger (pengepolitikk), ved å justere tilgangen på penger og landets rentenivå. 

Sentralbanksjef pr juni 2025 er *Datuk* Seri Abdul Rasheed Ghaffour. Hun har vært sentralbanksjef siden juli 2023. 

## Se også
*Liste over verdens sentralbanker

## Referanser


## Eksterne lenker
*
HMS «Antrim»

**HMS «Antrim»** kan vise til to skip i Royal Navy som har fått sitt navn fra grevskapet Antrim i Nord-Irland:

*HMS «Antrim» (1903) – Devonshire-klasse krysser, tjenestegjorde i første verdenskrig, hugget 1923
*HMS «Antrim» (D18) – County-klasse destroyer sjøsatt 1967, solgt til Chile i 1984 og omdøpt til «Almirante Cochrane» etter Thomas Cochrane
HMS «Antrim» (D18)

**HMS «Antrim»** var en britisk jager tilhørende Royal Navy.

HMS «Antrim» deltok i Falklandskrigen og var flaggskipet i Operasjon Paraquet som var britenes navn på oppdraget for å gjenerobre Sør-Georgia fra den argentinske okkupasjonen i april 1982.

HMS «Antrim» ble solgt til Chile 22. juni 1985 og omdøpt til «Almirante Cochrane» etter Thomas Cochrane, 10de jarl av Dundonald.

## Referanser
Gesunda

**Gesunda** er et tettsted i Mora kommune i Dalarnas län i landskapet Dalarna i Sverige. I 2010 hadde tettstedet 229 innbyggere.

## Referanser
Bonaparte

**Bonaparte** kan sikte til:

* Napoléon Bonaparte, fransk keiser
* Charles Lucien Bonaparte, biolog
* Bonaparte (konjakk)